Արդարեւ Էրտողան այս բոլորը գիտնալով իր դէմ առածներուն կը վերագրէ կրօնական թշնամութիւն։ 14 տարիներ առաջ ինք էր որ բարեկամական սերտ կապեր հաստատած էր Եւրոմիութեան անդամ երկիրներու քաղաքական շրջանակներուն հետ։ Անոնք Էրտողանի կերպարին մէջ կ՚երազէին տեսնել «մեղմ իսլամ»ի պատկերը։ Չէ՞ որ իրենք ալ փարած էին աջակողմեան, հետեւաբար որոշ չափով կրօնական սկզբունքներուն։ Եւ նաեւ չէ՞ որ անդին կար արմատական իսլամի մը սպառնալիքը։